Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa mení a dopĺňa smernica 2002/21/ES o spoločnom regulačnom rámci pre elektronické komunikačné siete a služby, smernica 2002/19/ES o prístupe a prepojení elektronických komunikačných sietí a príslušných zariadení a smernica 2002/20/ES o povolení na elektronické komunikačné sieťové systémy a služby; smernice Európskeho parlamentu a Rady, ktorou sa mení a dopĺňa smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb, smernica 2002/58/ES týkajúca sa spracovávania osobných údajov a ochrany súkromia v sektore elektronických komunikácií a nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa a nariadenia Európskeho parlamentu a Rady, ktorým sa zriaďuje Skupina európskych regulačných orgánov v oblasti telekomunikácií /* KOM/2009/0078 v konečnom znení - / 2007/ */





[pic] | KOMISIA EURÓPSKYCH SPOLOČENSTIEV | Brusel, 17.2.2009 KOM(2009) 78 v konečnom znení 2007/ 0247/ 0248 / 0249 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa mení a dopĺňa smernica 2002/21/ES o spoločnom regulačnom rámci pre elektronické komunikačné siete a služby, smernica 2002/19/ES o prístupe a prepojení elektronických komunikačných sietí a príslušných zariadení a smernica 2002/20/ES o povolení na elektronické komunikačné sieťové systémy a služby; smernice Európskeho parlamentu a Rady, ktorou sa mení a dopĺňa smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb, smernica 2002/58/ES týkajúca sa spracovávania osobných údajov a ochrany súkromia v sektore elektronických komunikácií a nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa a nariadenia Európskeho parlamentu a Rady, ktorým sa zriaďuje Skupina európskych regulačných orgánov v oblasti telekomunikácií 2007/ 0247/ 0248 / 0249 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa menia a dopĺňajú smernice 2002/21/ES o spoločnom regulačnom rámci pre elektronické komunikačné siete a služby, 2002/19/ES o prístupe a prepojení elektronických komunikačných sietí a príslušných zariadení a 2002/20/ES o povolení na elektronické komunikačné sieťové systémy a služby; smernice Európskeho parlamentu a Rady, ktorou sa mení a dopĺňa smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb, smernica 2002/58/ES týkajúca sa spracovávania osobných údajov a ochrany súkromia v sektore elektronických komunikácií a nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa a nariadenia Európskeho parlamentu a Rady, ktorým sa zriaďuje Skupina európskych regulačných orgánov v oblasti telekomunikácií 1. SÚVISLOSTI Komisia prijala 13. novembra 2007 svoje návrhy smerníc KOM(2007) 697 – 2007/0247 (COD) („smernice o lepšej právnej regulácii“), KOM(2007) 698 – 2007/0248 (COD) („smernice o právach občanov“) a svoj návrh nariadenia KOM (2007) 699 – 2007/0249 (COD) a 13., 15. a 16. novembra 2007 ich predložila Európskemu parlamentu a Rade. Komisia prijala 5. a 6. novembra 2008 v súlade s článkom 250 Zmluvy o ES svoje zmenené a doplnené návrhy, do ktorých boli zapracované mnohé úplné alebo čiastočné pozmeňujúce a doplňujúce návrhy, ktoré prijal Európsky parlament 24. septembra 2008 v prvom čítaní [1]. Rada prijala […]v súlade s článkom 251 Zmluvy o ES spoločnú pozíciu k týmto návrhom[2]. 2. CIEĽ NÁVRHOV KOMISIE Cieľom návrhov Komisie je upraviť regulačný rámec pre elektronické komunikácie, t. j. - rámcovú smernicu[3], smernicu o povolení[4] a prístupovú smernicu[5] s cieľom zvýšiť ich účinnosť, obmedziť administratívne zdroje potrebné na realizáciu hospodárskej regulácie a poskytnúť jednoduchší a efektívnejší prístup k rádiovým frekvenciám a - smernicu univerzálnej služby[6] a smernicu o súkromí a elektronických komunikáciách[7] s cieľom posilniť niektoré práva spotrebiteľov a užívateľov a zabezpečiť, aby elektronické komunikácie boli dôveryhodné, bezpečné a spoľahlivé a aby poskytovali vysokú úroveň ochrany súkromia a osobných údajov a zriadiť nezávislý odborný orgán, ktorý by prostredníctvom pomoci Komisii a vnútroštátnym regulačným orgánom pri uplatňovaní regulačného rámca EU účinne prispieval k podpore dobudovania vnútorného trhu. Z pohľadu Komisie predstavuje jej stanovisko vyjadrené v zmenených a doplnených návrhoch KOM(2008) 720, 723 a 724 značný pokrok v zbližovaní stanovísk troch inštitúcií. 3. PRIPOMIENKY K SPOLOČNEJ POZÍCII RADY Komisia konštatuje, že pozícia Rady sa podstatne líši od stanovísk Komisie a Európskeho parlamentu, najmä pokiaľ ide o mechanizmy vnútorného trhu, menovite v oblasti zabezpečenia jednotných regulačných nápravných opatrení, ako aj o dodatočné nápravné opatrenia v podobe oddelenia funkcií, politiku frekvenčného spektra a zriadenie regulačného orgánu. Čo sa týka regulačného orgánu, Komisia má obavy predovšetkým z toho, že pozícia Rady vyvolá inštitucionálne otázky, ktoré budú značnou prekážkou nájdenia uspokojivého riešenia. Komisia tiež konštatuje, že pozícia Rady sa odlišuje od stanovísk Komisie a Európskeho parlamentu v mnohých ďalších bodoch týkajúcich sa oboch návrhov smerníc, ktorými sa mení a dopĺňa regulačný rámec. Komisia sa napriek tomu domnieva, že v prípade navrhovanej smernice o právach občanov nie sú rozdiely také závažné ako v prípade navrhovanej smernice o lepšej právnej regulácii a navrhovaného nariadenia, ktorým sa zriaďuje regulačný orgán. 4. ZÁVER Komisia vo svojich uvedených pripomienkach upozorňuje na rozdiely medzi svojimi zmenenými a doplnenými návrhmi a spoločnými pozíciami Rady. Napriek tomu a s výhradou svojho vyhlásenia pripojeného k zápisnici z rokovania Rady z 27. novembra 2008 Komisia potvrdzuje svoje presvedčenie, že jej zmenené a doplnené návrhy môžu prispieť k dosiahnutiu vyváženej dohody medzi inštitúciami, ktorá bude znamenať pokrok pre občanov, ako aj podniky v rámci európskeho jednotného trhu. Komisia je preto pripravená uľahčiť dosiahnutie dohody medzi spoluzákonodarcami. PRÍLOHA VYHLÁSENIE KOMISIE Komisia berie na vedomie spoločnú pozíciu prijatú Radou, ktorou sa menia a dopĺňajú návrhy Komisie týkajúce sa revízie regulačného rámca EÚ pre elektronické komunikačné siete a služby (návrhy smernice o lepšej právnej regulácii, smernice o právach občanov a nariadenia, ktorým sa zriaďuje Európsky úrad pre trh elektronických komunikácií). Komisia predovšetkým konštatuje, že spoločná pozícia Rady sa podstatne líši od stanovísk Komisie, ako aj Európskeho parlamentu, najmä pokiaľ ide o mechanizmy vnútorného trhu, menovite v oblasti zabezpečenia jednotných regulačných nápravných opatrení, ako aj o dodatočné nápravné opatrenia v podobe oddelenia funkcií, politiku frekvenčného spektra a zriadenie regulačného orgánu. Čo sa týka regulačného orgánu, Komisia má obavy predovšetkým z toho, že pozícia Rady vyvolá inštitucionálne otázky, ktoré budú značnou prekážkou nájdenia uspokojivého riešenia. Komisia tiež konštatuje, že spoločná pozícia Rady sa odlišuje od stanovísk Komisie a Európskeho parlamentu v mnohých ďalších bodoch týkajúcich sa oboch návrhov smerníc, ktorými sa mení a dopĺňa regulačný rámec. Komisia napriek tomu zastáva názor, že v prípade navrhovanej smernice o právach občanov nie sú rozdiely také závažné ako v prípade navrhovanej smernice o lepšej právnej regulácii a navrhovaného nariadenia, ktorým sa zriaďuje regulačný orgán. V tejto súvislosti by Komisia chcela opätovne potvrdiť svoje stanovisko uvedené vo svojich zmenených a doplnených návrhoch KOM(2008) 720, 723 a 724, ktoré predstavuje značný pokrok v zbližovaní stanovísk troch inštitúcií. [1] KOM(2008) 724, 723 a 720 v konečnom znení [2] Ú. v. EÚ C. [3] Smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (Ú. v. ES L 108, 24.4.2002). [4] Smernica Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (Ú. v. ES L 108, 24.4.2002). [5] Smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (Ú. v. ES L 108, 24.4.2002). [6] Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (Ú. v. ES L 108, 24.4.2002, s. 51.). [7] Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (Ú. v. ES L 201, 31.7.2002, s. 37.).